Tom Hooson

Roedd Thomas (Tom) Ellis Hooson (16 Mawrth 1933 – 8 Mai 1985) yn wleidydd Ceidwadol Cymreig ac yn Aelod Seneddol Brycheiniog a Sir Faesyfed o  1979 i 1985."Mr Tom Hooson, MP." Times [London, England] 10 May 1985: 14. The Times Digital Archive, 1785-2009 adalwyd 1 Mai 2015 trwy docyn darllenydd LLGC.

Bywyd personol

Ganwyd Hooson yn y Rhyl, Sir Ddinbych, yn fab i  David Maelor Hooson, amaethwr, a Ursula (née Ellis) ei wraig.

Cafodd ei addysgu yn Ysgol Ramadeg y Rhyl a Choleg y Brifysgol Rhydychen.  Cafodd ei alw i'r Bar yn Gray's Inn.

Roedd yn gefnder i'r Aelod Seneddol Rhyddfrydol Emlyn Hooson; roedd y bardd I. D. Hooson yn hen ewyrth iddo.

Roedd yn ddi-briod.

Gyrfa
Bu'n gweithio ym myd y cyfryngau, cyhoeddi, hysbysebu a marchnata ym Mhrydain, UDA a Ffrainc fel cyfarwyddwr yng nghwmnïau Benton & Bowles a'r Periodical Publishers Association.

Bu hefyd yn gweithio i'r Blaid Geidwadol  fel cyfarwyddwr cyfathrebu o 1976 i 1978.‘HOOSON, Tom (Ellis)’, Who Was Who, A & C Black, an imprint of Bloomsbury Publishing plc, 1920–2015; online edn, Oxford University Press, 2014 ; online edn, April 2014 ,adalwyd 1 Mai 2015 trwy docyn darllenydd LLGC

Sefydlodd y cylchgrawn Welsh Farm News ym  1957.

Gyrfa Wleidyddol
Safodd yn aflwyddiannus fel yr ymgeisydd Ceidwadol yn etholaeth Caernarfon ym 1959. Safodd ym Mrycheiniog a Sir Faesyfed yn etholiad 1979 gan gipio'r sedd oddi wrth Caerwyn Roderick  a'r Blaid Lafur gan ddal y sedd hyd ei farwolaeth ym 1985

Marwolaeth
Bu farw ar ôl brwydr hir yn erbyn y cancr yn ei gartref yn Llundain ym 1985.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1933
Categori:Gwleidyddion Cymreig yr 20fed ganrif
Categori:Gwleidyddion y Blaid Geidwadol (DU)
Categori:Marwolaethau 1985
Categori:Pobl o'r Rhyl
Categori:Pobl addysgwyd yn Ysgol Uwchradd y Rhyl